
الحمد لله عدد ما خلق» الحمد لله ملء ما خلق» الحمد لله عدد ما في السماوات وما في الأرض» الحمد لله عدد ما أحصى كتابه, الحمد لله 


على ما أحصى كتابه, الحمد لله عدد كل شي الحمد لله ملء كل شيء» اللهم صلّ على محمدٍ وعلى آل محمد كما صليت على إبراهيم 
وعلى آل إبراهيم إنك حميدٌ مجيد. وبارك على محمدٍ وعلى آل محمد كما باركت على إبراهيم وعلى آل إبراهيم إنك حميدٌ مجيد. 


البي -صلى الله عليه وسلم- يبشر أصحابه في المدينةء فبيقول: "تفتح عليكم اليمن, فيان قومٌ يبسون, يحتملون متاعهم وأهليهم ومن تبعهم 
أو من أطاعهم., والمدينة خيرٌ هم لو كانوا يعلمون» ثم تفتح عليهم الشام» أو قال يفتح عليهم الشام ثم يفتح عليهم اليمن» فيأقٍ قوم يبسون, 
فيحتملون متاعهم ومن تبعهم» والمدينة خيرٌ لهم لو كانوا يعلمون', ثم يفتح عليهم العراق أو تفتح عليكم العراق» فيأتي قوم يبسون» يعني إيه 
يبسون الأول؟ الحاجة ها بُْسسّت يقولك اسمها بسيسة, الحاجة لما بست» الجبال إيه؟ "وب بست الال با" » يعني اتدکت» يعني ناس 
مركزة قوي» فيه رواية إن قوم يأتون إليهم» ويقولون هلموا إلى الرخاءء هلموا إلى راء ب يعني بعد ما اتفتح بلاد» الصحابة بيسافروا لما بيسافروا 
بيعيشوا حياة حلوة, بيعيشوا الرخاء» بيعيشوا مدينة نضيفة, فيها طريقة حياة أحسن من طريقة الحياة اللي كانت موجودة في المدينة» بيعيشوا 
حضارة» بيعيشوا مدنية» بيعيشوا خدمات, بيعيشوا مساحة من الحياة أفضل من المساحة اللي هم عايشينهاء فالبي -صلى الله عليه وسلمه- 
بيقول لأصحابه إن هؤلاء يأتون -اللي هم أهل الفتح اللي هم الجاهدين دول- يأتون يزينون, يزينون لأصحابحم اللي هم في المدينة المكان 
اللي اتفتح ده» يقول له تعالى ما تعرفش, احنا رحنا الشام» والشام دي فيها وفيها والناس بتطبخ حلو وعندهم أكل حلو وعندهم وعندهم 
وعندهم» والجو هناك أحسن من الجو هناء حتى إن الناس يحتملون متاعهم» يقوم واحد واخد حاجته كلهاء وسايب بيته وسايب مكانه» ويقوم 
رايح مسافر فين؟ مسافر الشام» هو مسافر وسط الكفار ولا وسط المسلمين؟ مسافر وسط؟ مسلمين» مسافر يعبد صليب ولا مسافر يعبد 
ربنا؟ مسافر يعبد ربنا مع مسلمين مجاهدين, فالبي -صلى الله عليه وسلم- يعقب ويقول يحتملون متاعهم ومن أطاعهم, ثم يقول والمدينة 
خير لهم لو كانوا يعلمون تقعد تفكر كده؟ هو ليه النبي -عليه الصلاة والسلام- بيقول والمدينة خيرٌ لو كانوا يعلمون؟ هم يعني رايحين يزنوا؟ 
ده ناس رايحة تعيش» وهم في نفس الوقت في وسط صالين» لكن النبي -صلى الله عليه وسلم- بيلفت نظر أصحابه إلى معنى مختلف, النبي 
-عليه الصلاة والسلام- بيلفت نظر أصحابه إلى أهمية الإبمان, إلى أهمية مكان الإبمان, مجلس الإبمان, بيئة الإيمان. مسجد الإيمان, أعمال 
الإبمان, الإمان يا جماعة, دي مسألة بالدسبة لنا يترتب عليها جنة أو نار» "إنَّ الذِينَ آمَنُوا وَعَمِلُوا الصاحَاتِ أُولَئِكَ هُمْ خَيْرُ بريه" البيناء ۷ء 
سهل قوي إن أنا أتكلم وأقول أنا مؤمن, لكن الإيمان له معان فيم, لا بتتحط جوة قلبك بتشكل تصوراتك» بتشكل أفكارك. 


أ روايات الحديث هنا 

النبي -عليه الصلاة والسلام- سئل عن الإيجان فقال: أن تؤمن -فيه مجموعة أشياء كده لو آمنت جا انت بدأ الإيمان يدخل- قال: أن تؤمن 
بالله وملائكته وكتبه ورسله واليوم الآخر والقدر خيره وشره» لما سنل عن الإيمان؟ قال: الإيمان بضعٌ وسبعون شعبةء هذه الشعب وهذه الأركان 
للإيمان محتاجة منك إنك انت تفكر فيهاء محتاج إنك انت تفكر دي هتحصلها إزاي؟ تخيلوا كده واحد طالع على طريق ومعاه سيارة والتانك 
بتاعه مليان» ومش عارف التانك بتاعه بيتملى إزاي؟ وبينه وبين أقرب بنزينة مش عارف المسافة فين أصلاً. وطالع» فأنت بتقول له خد بالك 
من الحاجات المهمة جداً إنك انت وانت بتعرف تسوق لو انت مسافر على طريق إنك تعرف هتمون فين؟ وتعرف البنزين اللي معاك هيوصلك 
لحد البنزينة ولا لا؟ يقول لك ما تقلقش ما تقلقش,» العربية موجودة وفيها بنزين» يا ابني هيخلص, لا لا ما تقلقش, أنا راجل عارف أنا رايح 
فين؟ ده في الغالب هتعمل إيه؟ هتجيبه بقى من على أي كشك قريب كده هتلاقيه معاه ونش ويتصل بيك ويقول لك العربية باظت وراحت 
فين وسخنت وماعادش فيه بنزين وماعدش فيه مية وأنا بقالي تلات أيام ما كلتش ده لو جبته يعني اهو احنا أحياناً كتير بنتحرك بديننا كده. 


اللي هو واحد بيتحرك في مكانٍ ما عمل أو سفر أو تجارة أو ياخد قرار من قرارات حياته يؤدي إلى إن دينه يضيع» يؤدي إن ماعدش يبقى 
فيه دين» الطبيعي إن انت بتحافظ على» بيحافظ على إيه؟ بيحافظ على الجزمةء يعني بيدخل المسجد وعينه في الجزمة ودماغه في الجزمة, أنا 
آسف هي الكلمة مش مقصودة يعني إن هو دماغه في الجزمة يعني» لكن هو بيبقى دماغه في الجزمة» هو ما بيبقاش قاصد قوي» بس هي 
دماغه في الجزمة فعلاً, هو أهم حاجة إن هو طول ما هو بيصلي دماغه فين؟ في الجزمة, الجزمة فين؟ الجزمة راحت فين؟ عايز يصلي والجزمة 
تحته, عشان ماحدش يسرق الإيه؟ الجرمة عشان هو دماغه فين؟ هو كل حاجة في حياته إن هو متخيل إن هو لو عنده ثياب ومعاه كتاب 
بيضع كتابه ويضع ويقعد على الكتاب عشان الثياب ما تتسخش» يعني أهم حاجة عنده الكتاب أهم ولا الثياب؟ هو ده المهم بالنسبة لهء 
ده المهم إنه ما يتوسخش, ده الهم إنه ما يبوظش, إن شكله هيبقى قدام الناس شكله عامل إزاي؟ أهو أنا بقول لك كده إن فيه ناس بتتحرك 
في الحياة بعيدة عن منظور الدين» يعني مش قادر يضع الدين في تصوراتهء فبالتالي لما بتيجي تسأله عن دينك» يا ابني انت هتاخد القرار ده؟ 
انت عارف القرار ده هيترتب عليه إيه في دينك؟ يقول لك إيه؟ القرار ده اللي هو قرار هيتجوز مين؟ القرار ده اللي هو قرار هيشتغل فين؟ 
القرار ده اللي هو قرار هيسكن فين؟ القرار ده اللي هو قرار هيصاحب مين؟ اللي هم أكبر أربع حاجات انت بتعملهم في حياتك وبيترتب 
عليها تتشكل عليها ملامح حياتك. 

إن سكان التجمع غير سكان أكتوبر غير سكان المنصورة غير سكان الفلاحينء كل بيئة ها طبيعتها ها تصوراتاء إن المتزوج واحدة متدينة, 
متزوج واحدة إن شاء الله هتتدين, إن شاء الله هتبقى متدينة» إن شاء الله وانت داخل القبر كده» أو واحدة إن شاء الله إيه؟ أو واحدة بعيدة 
تماما اللي بيشتغل في شغلانة يعرف فيها يبقى عنده وقت يشتغل فيه للدين غير اللي يشتغل في شغلانة يعرف إنه يبقى عنده وقت إن هو 
بس آخر حاجة ممكن يعملها إن هو يهرشء أو إن هو يدخل الحمام ما عندوش وقت تان أصلاً اللي مصاحب واحد بيدله على الخير غير 
اللي مصاحب واحد بيدله على الشر, الحاجات دي مهمة في اختياراتنا. 


ربنا -سبحانه وتعالى - يا جماعة ذكر عن وجهة في القرآن أربع أفعال» يعني إيه وجهة؟ يعني انت وجهك موديه فين؟ يعني انت على إيه؟ هل 
عينك على الجزمة؟ ولا عينك على قلبك؟ ولا عينك على الصلاة؟ ولا عينك إنك انت تختم؟ عينك فين؟ انت وجهتك فين؟ فربنا -سبحانه 
وتعالى- قال: "فول وَجْهَكَ شَطْرَ الْمَسْجِدٍ الخرام" > يبقى أول حاجة إيه؟ وَل وقال: "أَقِمْ وَجْهَك للدّين" > وقال: 
"بَلَى مَنْ أَسْلَمَ وَجْهَهُ لله" ؛ والنبي -عليه الصلاة والسلام- يقول: "إيّ وَجَهْث وَجْهي لِنَّذِي فَطَرَ السّمَاوَاتِ وَالَْرْضَ حَنيفًا وما 
أا من الْمُسْرِينَ' ؛ يبقى انت عندك وجه وجهتك» اعرف وجهتك فين؟ انت وجهتك فين؟ وجهتك دين؟ يعني انت عينك على 
الإيمان؟ يعني انت عايز تحصله؟ يعني انت عارف إن الإيمان ده بينقص زي البنزين اللي في العربية بينقص ومحتاج إنه يتملى كل شوية؟ يعني 

انت عارف إنك لو سبته لوحده هينقص؟ يعني انت عارف إنك انت كل احتكاك لك في الحياة بياخد من إيمانك؟ وكل نظرة بعنيك بتأثر في 
إيمانك؟ وكل حاجة انت بتسمعها بتأثر في إيمانك؟ يعني انت كل الطاعات والمعاصي بتأثر في إيمانك, انت فاهم ده؟ فاهم إعانك ده هتراقبه 
إزاي؟ وهتزوده إزاي؟ إن هل دي وجهتك؟ هل وجهتك الإيمان؟ "ولک 1 وجْهَةٌ هُوَ مُوَلَيَا" » يعني إيه موليها؟ يعني جعل ها أولوية, 
يعني فيه حاجة أولى من حاجة, فيه حاجة هتخليك إنك انت تفكر كتير وفيه حاجة هتخليك تفكر نص نص. لو واحد مسئول منه حد 
طفل مثلاً ومريض» أو زوجة ومريضة» هتلاقيه ده دابماً شاغل تفكيره» ليه؟ هيبقى عنده اعتبار يقول لك دي مسئوليتي» أهو انت بالظبط 
كده انت أولوياتك فين؟ دي أولوية عنده عن كير من الأشياء. 

لما نقول إن احنا النهاردة هل احنا ديننا هو أولوياتنا؟ يعني انت عندك استعداد عشان دينك الفردي مش عشان حت دين المجتمع تضحي أو 
إنك تفكر إن ده قيمة من القيم اللي عليها هتاخد قرار؟ والا الدين ده أنا يا عمي ما تقلقش عليا أنا هطلع في أي حتة واجيبه اللي هو إيه؟ 
فيه حاجة دابماً ثابت وحاجة متحرك, مين المتحرك؟ ومين الغابت؟ الدين ثابت والا الدنيا ثابت؟ الدنيا متحرك والا الدنيا ثابت؟ لازم الاتنين 
هيبقى فيه واحد متحرك وواحد ثابت» يعني دينك ثابت ودنيتك بتتحرك حواليه؟ ولا دينك ثابت ولا دنيتك بتتحرك عليه برضه؟ عشان انت 
مش هتعمل أكثر من كده» يعني أنا مش هعرف أطرح التان يعني» الطرح ده مش هينفع يبقى موجود يعني» خلينا نعلى شويةء إن دينك ثابت. 
هو إيه دينك بقى؟ يعني إيه اللي انت بتعمله في دينك؟ إيه اللي انت بقول لك ده امه ديني؟ باعتكف مثلاً العشر الأواخر؛ ده دين» ده 
كويس» فيه حاجة تانية؟ أنا يا عم ديني ثابت» فين الثابت؟ قل لي كده إيه الثابت؟ يعني جلسة قرآن بتاعتك ده دينك؟ علاقة انت بتعملها 
مغلاً بتشتغل في الدعوة ده دينك؟ بتسمع دروس وبتعلم علم ده دينك؟ إيه اللي انت في دينك؟ هقول عليه ده ثابت» أنا عندي استعداد 
أضحي لأجله. البي -عليه الصلاة والسلام- بيقول: "والمدينة خيرٌ هم لو كانوا يعلمون". يعني المدينة كما قال البي -صلى الله عليه 
وسلم-: "إن الإِجَانَ لَيأِرُ إلى الَدِيئَةٍ كما ارز الحيّةُ إلى جخرهًا"". يعني الحية بتقعد تلف في الشوارع يمين وشال» وفي الآخر تعمل إيه؟ تروح 
الجحر, اللي هي هتنام فيه» فبيقول كذلك الإيمان, "إِنَّ الإسلامَ بدأ غريبًا وسيعودُ غريبًا فطوبى للغرّباء"", إن في الأول انت الإسلام كان 
بادئ فرد» وبعدين فضل يتوسع يتوسع خد ما بقى إيه؟ بقى أمة الإسلام» النبي -عليه الصلاة والسلام- بيقول إن هذا سينحسر مرة 
أخرى» ويبدأ الإسلام يرجع غريب» يعني إيه غريب؟ يعني انت تبص كده! ياه! والله فيه واحد يا جماعة طيب هنا في البلد دي أنا عارفه في 


البلد دي بيعبد ربنا. 


عارفين قصة سلمان الفاسي هو بيقول لك أبويا كان بيحبني؟ عارفين قصة سلمان؟ بلاش نحكيهاء ماشي. 

قصة سلمان بسرعة كده يعني عشان هي طويلة قوي تمكن تاخد من هنا لحد بكرة إن شاء الله» لكن هي سريعاً جداًء إن هو سلمان كان 
شاب وكان أبوه بيحبه قوي وكان بيخاف عليه» حبسه» قال لك بص أبويا كان بيعاملني زي الإيه؟ زي النساءء يعني البنات كانوا أهاليهم 
بيحبسوهم» خايفين عليهم, فأنا كان أبويا بيحبسني بيخاف علي» لحد ما في يوم أبويا اتأخر كده كان عنده ضايعة فحب إن هو الضايعة 
دي إيه؟ يباشرهاء فقال لي يا سلمان اخرج شوف اللي إيه؟ الضايعة» فتخيل بقى شاب كده عايز يخرج» فخرج عشان يروح أرض أبوه 
يطمن عليها ويشوف العمال عملوا إيه؟ والمزارعين عملوا إيه؟ ويجيب له المصلحة اللي هو قال له عليه ويرجع» وهو في الطريق مر على 
كنيسة, إيه ده مين دول؟ لقى ناس قاعدة كده بتعملوا إيه؟ بنصلي» يعني إيه بتصلوا؟ كان أبو سلمان بيعبد نار» وكان سلمان عارف عبادة 
النار» كان دهقان النار» يعني كان مع أبوه كان هو اللي بيولع النار أو حارس النارء لما راح احتك بدين النصارى قال له بتعملوا إيه؟ قالوا 
له بنعبد ربناء قال له ربنا؟ مين ربنا؟ قال له خالق السماوات والأرض» عجبه» قال له بص أنا معك» المهم إيه؟ قعد معاهم من الصبح لحد 


" صحيح البخاري 
” صحيح ابن ماجه 

آخر النهار ماراحش بقى لا ضايعة ولا خلص مصلحة أبوه ورجع لأبوه. انت كنت فين يا سلمان؟ قال له أنا رحت وقابلت ناس ودخلون 
مكان وكنيسة وعندهم دين جميل وبيعبدوا ربناء قال له بيعبدوا ربنا! انت اوعى تروح للناس دي الناس دي كفار, اوعى تروح للناس دي 
تاني أبداً. سلمان ماعجبوش الکلام» قال له طيب حاضر وقام إيه؟ وقام مخلص وتان يوم قام رايح قاعد عندهم, أبوه قام ماسكه ورابطه 
فين؟ رابط رجليه بحديد عشان ما يتحركش. 


سلمان بدأ يفكر أنا عايز أقرب من ربناء طب أعمل إيه؟ فقال لهم يا جماعة هو فين أصل الدين ده؟ بعت لواحد صاحبه كان بيلعب معاه 
کده» قال له روح للمكان الفلا واسأهم هو أصل الدين ده فين؟ والراجل كان يعني واضح إن سلمان كانت هته عالية يعني, النبي -عليه 
الصلاة والسلام- حتى قال بعد كده قال: "لو كان الدين في الثريا لناله رجال من فارس أمثال هؤلاء"* زي سلمان» وقال سلمان منا آل 
البيت» سلمان كانت همته عالية» فقال له هو أصل الدين ده فين؟ قال له الدين ده في الشام» قال له طيب» انتم عارفين الفرق بين فارس 
والشام الأول فرق قد إيه؟ فارس دي اللي هي إيران دلوقتي» اللي هي جزء منها إيراان يعني والشام اللي هو بقى عندك سوريا ولبنان 
وفلسطين اللي هي إيه؟ المنطقة اللي فيها صراعات كتيرة الآن» اللهم حرر الشام يا رب» سلمان قال لهم هو فين أصل الدين ده؟ قالوا له 
وهم في فارس فين؟ في الشام» فقال لهم طيب لو جت أي قافلة جاية من الشام ابقوا قولولي عليهاء وبالفعل جت قافلة وسلمان أول ما 
عرف إن فيه قافلة جاية المهم إيه؟ فك الحديد وهرب من أبوه وراح عشان يبحث عن دينه. 


هو سلمان بيعمل إيه؟ هو إيه اللي بيعمله ده؟ سلمان قرر إنه يغير حياته» عشان إيه؟ عشان دينه» عشان بقى عنده حاجة أولوية في حياته, 
عشان بقى عنده وجهة في حياته. عشان فيه حاجة في حياته دخلت ماعدش عارف إن هو يتخطاها في التفكير» فقرر إن هو يغير» بحث 
سلمان عن الشام., راح قال لحم هو يا جماعة الدين ده» مين الناس اللي فيه جديدة يعني؟ من الناس اللي هي الناس الأقوية؟ قال له 
القساوسة؟ قال لهم مين أكبر قسيس هنا؟ عارفين تحس إنه داخل معركة, قالوا له فلان, قام رايح للقسيس ده. قال له أنا عايز أقعد معاك 
عشان أتعلم الدين ده» قعد معاه سنة اتنين بيقول وكان رجل سوء» أول مقابلته به كان إيه؟ اتعرف على راجل طلع حرامي» كان بيقعد يقول 
للناس أنفقوا أنفقوا والفقراء والمساكين, والناس تجيب له فلوس وبدل ما يوزعها على الفقراء بحطها فين؟ يخرنهاء يخرنها بقى فيه إيه؟ تحت 
الأرض» المهم سلمان عرف الموضوع» وشاف الإيه؟ التخزين ده» بس فضل قاعد, لحد ما الراجل مات فجه الناس قال لك الراجل مات 
الله يرحمه» الراجل كان راجل طيب» قال لهم ده راجل حرامي» يا عم انت بتقول إزاي؟ قال لهم أنا عارفه» ومش عايزين تصدقون الفلوس 
اللي انتم دفعومًا كلها هنا أهو جوه., كان بيخزغا هنا أهو, المهم جابوه وقاموا صلبينه. 


سلمان بيقول فجاء بعده رجل م أرَ قط رجل أفضل منه إلا في أمة محمد -صلى الله عليه وسلم-, ل أرَ رجل أفضل منه على وجه الأرض 
إلا رجل يصلي الخمسء يعني إلا واحد مسلم» بيقول رجل زاهد في الدنيا جداًء مقبل على الآخرة جداً؛ كثير الخير جداًء سلمان بيقول 
أحببته حباً شديداً. فضل قاعد معاه سنین» سلمان شاب صغير بيكبر» بقى شاب» والراجل ده سنه كبر فقال حينما حضرته الوفاة قال 
سلمان: أوصي بي إلى أحد, قال له قل لي أروح ين بعدك؟ فقال له والله احنا في زمان سوءء زمان فتن» أنا ماعرفش حد تاني على الدين ده 
إلا واحد في الموصلء راح سلمان ساب الشام وراح الموصل في العراق عشان يبحث عن دينه» وفضل قاعد مع الراجل بتاع الموصل ده 
سنين؛ واضح إن هم كانوا كلهم كبار في السن» لحد ما الراجل جه بموت قال له أوصي بي لا أحد, فقال لا أعلم أحد على ما أنا عليه إلا 


؛ روايات الحديث هنا 

رجل في نصيبين» فسافر إلى نصيبين» وفضل قاعد معاه الراجل برضه مات» وبعدين قال له دلني على أحد» فقال لا أعلم أحد على ما أنا 
عليه إلا رجل في عمورية» فسافر سلمان من فارس إلى الشام إلى الموصل إلى نصيبين إلى عمورية» ثم صاحب عمورية لما جه يموت فقال 
أوصي بي لأحد قال والله لا أعلم أحد على وجه الأرض على ما نحن عليه قال له ماعدش حد في وجه الأرضء الدين ده اتغيرء الناس 
اتغيرت» أفكارها اتغيرت» والفساد زاد وعم وطم» ماعدتش هتلاقي حد بتاع دين» غير أن هذا زمان ني» يُبعث في أرض العرب» يهاجر إلى 
أرض بين حرتين» يبعث بالحنيفية على دين إبراهيم» فإن استطعت أن تلحق به فالحق. 

هو سلمان عمل كده إزاي؟ هو ده كانت وجهته يا جماعة» هو ده قصة سلمان ده هو 'وَلِكُلَ وجه هو فليا" هو ده 'أَقِمْ وَجْقَك 
لِلدينِ", إنه الراجل بيتحرك من مكان لمكان عشان الدين» عشان يبحث عن الحق» هو ات غود الحق. فيه واحد يا جماعة بينتقل من 
مصر لتونس أو مصر لألمانيا يرجع لكندا عشان عايز ياخد شهادة, هو وجهته الشهادة, لما يخلص الشهادة هيبحث عن وجهة أخرى» ربنا 
-سبحانه وتعالى- بيقول: 'وَأَقِيمُوا وُجُوهَكُمْ عِندَ كُلّ مشج" » إن خلوا دينكم غالي؛ خلوا دينكم يترتب عليه قرارات» خلوا 
دينكم يترتب عليه ببق جزء مهم في حياتكم؛ بلاش تتعاملوا مع الدين على إنه حاجة هامشية اللي هو مطرح ما أنا أروح هييجي؛ مش 
هييجي» لو انت متخيل إن هو هييجي مش هييجي» البي -صلى الله عليه وسلم- وهو بيقول: "وفَوضت أي إِلَيِْكَ ووَجكَفْتْ وجهي 
ِلَبِْكَ: وأََأثُ ظَهْرِي إِلَيْكَ"*, البي -عليه الصلاة والسلام- كل يوم بيقول لربنا أنا وجهتي انت؟ أنا وجهتي دينك» وجهتي كلامك. 


إن احنا فين؟ فين؟ الدين في حياتنا المؤثر» فيه فرق إن احنا عندنا دين؛ كلنا بنصليء وكلنا جايين نعتكف» لكن فين اللي يترتب عليه 
حياتك؟ يعني انت لما تيجي تختار حاجة في حياتك مهمة هتختارها على الدين؟ اللي هيجي يتجوزء النبي -عليه الصلاة والسلام- بيقول: 
تنكح المرأة لأربع؛ إيه هم بقى؟ إيه هم؟ مالها؟ كله حافظ ماها وجمالحاء تحس إن هم ما بيتداسوش دول» وجهة, تنكح لأربع طاهاء وعلى 
فكرة كل النساء عندها مال» حتى لو خدت واحدة من أفقر خلق الله هتلاقيها عندها مال لجماها كل النساء فيها نسبة جمال؛ الجمال 
نسبي, إن فيه واحد يرى شيء جميل والتاني لا يراه جميل» الجمال؛ كل النساء عندها جزء من الجمال» فالنبي -صلى الله عليه وسلم- بيقول 
هو ده موجود عند كل النساء عندها حسب ونسب ولا ست جاية مثلآكانت سليلة القرود مثلا؟ هي أكيد عندها حسب ونسب» أكيد 
عندها أهل أب وأم حتى لو كانوا ضايعين حسب ونسبء وبيناسب الجتمع» كل النساء عندها دين بيتفاوت» لكن النبي -عليه الصلاة 
والسلام- بيقول لك لما تيجي تختار مش الفكرة إنك انت تختار وخلاص» الفكرة إنك هتختار على إيمانك, إنك بتختار انت بتحتك بمين؟ 


انت بتختار انت هتقعد مع مين؟ 


سيدنا إبراهيم يا جماعة لما جه يختار سكنه وسكن عياله, وده أنا يعني مصمم إن انتم تسمعوه» سيدنا إبراهيم لما جه يختار سكن عياله كان 
قدامه حل بإنه يختار مكان فيه رخاء ومكان فيه دين» هو كان عايش في بلد مستقرة في العراق» وكان له مكانة, ومع ذلك لما جه يختار 
سكن اختاره على إيه؟ قال: "يبنا إيّْ أَسْكنث من ذَرَيّت بِوَادِ غَيْرِ ذي ززع عند بيك الْمُحَرّمِ رَبّنَا لِيُقِيمُوا الصّلَاةً' ؛ يبقى اختار 
على أساس إيه؟ اختار مكان في الصحراء يسكن فيه مفيش فيه أي أسباب للرزق» وبعدين قال إيه؟ 'وَارْرُقَ أَهْلَّهُ مِنَ الثّمَرَاتِ" 

» لكن ليه؟ قال رَبَنَا لِيُقِيِمُوا الصّلَاة؟ بلاش نخلي الدين يا جماعة عندنا مسألة هامشية» يعني بلاش نتعامل مع الدين على إن 
الدين دي حاجة هو هيحصل إيه يعني؟ هجيبه هو الدين هيروح فين؟ حضرتك هيروح ومش هيرجع, حضرتك القلب اللي بيتغير مابيرجعش 
تانن» حضرتك الصحبة اللي بتتغير ما بترجعش تاني» حضرتك الأعمال اللي انت بتتعود عليها مابتبقاش» حضرتك السن مابيرجعش, العمر 

مابيرجعش» زهرة العمر مابترجعش» الصحة مابترجعش, الأوقات اللي انت بتقضيها بعيداً عن الدين مابترجعش» تخيلوا يا جماعة إن سيدنا 
إبراهيم لما أراد إنه ياخد قرار السكن خد سكنه على دينه, خد قرار السكن على الدين, مين يا جماعة لما بيجي يفكر يسافر يفكر في الدين 
الأول؟ أي سفرء وأنا عايز أقول لك إن السفر ده كان هجرة» وحط مراته في الصحراء ومشي عشان ده بيت ربناء النبي -صلى الله عليه 
وسلم- وهو بيحض أصحابه بيقول هم ما تسافروش إلى بلاد الكفار, ده الصحابة؛ اللي كان عندهم دين عالي قوي, بيقول لهم ماتسافروش 
إيه؟ بلاد الكفار ليه؟ قال: "أنا بريءٌ من كلّ مسلم يقيمُ بينَ أظْهُرٍ المشركينَ. قالوا يا رسولَ الله ول قال لا تراءى ناراهما"”, بيقول لهم أنا 
أتبرأ إلى الله من هذا الذي بمكث في وسط الكفار ويعيش معهم وبمكث ويأكل ويشرب معهم ثم يأت ويقول إيه؟ ويقول ديني ضاع» طب ما 
هو طبيعي هيضيع. يبقى قرار إنك انت إبمانك يترتب عليه قراراتك ده قرار خطير, لازم نعرف إن احنا إعاننا محتاج مننا مجهود, مجهود في 
زيادته» مجهود في بنائه» مجهود في فهمه. مجهود في العمل به. مجهود في المحافظة عليه زي اللي معاه كنز كده وخايف يروح» زي اللي عنده 
حاجة ثمينة وهو بيحاوطها لإن مش هينفع يتحط في أي حاجة, يقول لك أصل أنا لو حطيتها في العلبة دي العلبة دي غير العلبة دي» دي 
ممكن تكسرها لكن دي لاء فيتحط في مكان, اللي عنده تلاجة بيحط حوالين الكرتونة فوم عشان يحافظوا على التلاجة من الكرتونة» اللي 
هو حاجة يعني يقول لك أصل ممكن حد يشيلها فتعكشط أو تنجرح» فتخيلوا يا جماعة إن انت إيمانك فين؟ يعني انت النهاردة لما بتيجي 
تاخد قرار في حياتك» وأنا بقول لكم أهو القرارات المصيرية لا تؤخذ إلا على الدين, يعني لما تيجي تتجوز لازم تتجوز على دين» مفيش 
حاجة اسمها إن أنا أتجوز وإن شاء الله هي تبقى كويسة» حضرتك إن شاء الله هتبقى كويسة دي يوم القيامة إن شاء الله لإن نسبة تغير 
اناس زينا كلما "ذلك کم من قبل" 

الناس بتتغير يا جماعة بالتدريج, لو هتختار اختار دين, "تكح رأة لأزبع: لمالهاء وخ بهاء وجمالماء ولدينهاء فاظْفَرْ بذات الِين""» لما 
تيجي تشتغل اشتغل دین» لازم تبقى حاطط في دماغك وانت بتشتغل دينك فين؟ اوعى تتخيل إن أنا هجيبه في أي حظة» مش هيحصل» 
أنا آسف يعني الرجل الذي جاء إلى النبي -صلى الله عليه وسلم- بيحكي قصة للصحابة لما كثرت أسئلة الصحابة عن المعاصي, يعني أنا 
عندي معاصي كتير أنا ضايع» أنا عندي غدرات وفجرات, فالنبي -عليه الصلاة والسلام- قال هم اقعدوا وحكى هم قصة الرجل الذي 
إيه؟ الذي قتل مائة نفس» عارفين القصة دي؟ الراجل ده قتل مائة نفس» وحب يتوب فراح النبي -عليه الصلاة والسلام- ذكى إجابق 
يعني قال إجابة على سبيل إتما عبرة» الراجل قال له كلمة واحدة بس» ما قالوش اقعد جني» ما قالوش انت إزاي تعمل كده؟ طب بص 
انت محتاج تنوب بقى وأنا هقول لك على حاجة أقعد هنا وهنصلي مع بعض طول الليلء قاله غير بيئتك, قاله بيتك دي لو قعدت من هنا 
ميت سنة هتقتل خمسين واحد كمان, قال له اهجر قومك فإنهم قوم سوء. واذهب إلى أرض كذا فإن فيها قوم يعبدون الله ده يمستحق 
الهجرة؟ آه يستحق ال حهجرة. 


يعني واحد هيسافر بيسيب مكان وأروح لكان إيه أسافر ليه؟ هسافر ليه يا جماعة, إيه؟ إيه الحاجة اللي تخليك تسافر دي؟ إيه الحاجة 
اللي هتخلي الناس تسافر؟ فيه واحد بيسافر عشان الجدسية» فيه واحد بيسافر عشان فلوس» فيه واحد بيسافر عشان بنت بيحبها كان 
بيغازهاء انت متخيل إن واحد هيهاجر عشان دينه» بس؟ اللي هو مهاجر عشان يحفظ قرآن, مهاجر عشان يتعلم دين؟ أو النبي -عليه 
الصلاة والسلام- بيقول لهم ما تسافروش عشان دينكم هنا؟ طب ما هم مسافرين في دين» يعني لما يقول لهم "والمدينة خيرٌ هم لو كانوا 
يعلمون" طب ما هم مسافرين, هم مسافرين يلعبوا؟ ده فتح شام وفتح العراق وفتح اليمن» وكأنه أصلاً بيقول لهم خلي دي مسألة مهمة في 
حياتك إنك انت بتختار وانت بتنحرك لازم يبقى عندك اعتبارك فين دينك؟ اللي هو لما بيقول قال إن قتلت مائة نفس هل لي من توبة؟ 

قال ومن يحول بينك وبين التوبة؟ ولكن اهجر قومك فإن قومك قوم سوء» طب اعمل إيه؟ قال له اذهب إلى الأرض كذا فإن فيها قوم, 
يعني دي اسمها بيئة إيمان, إنك انت بني آدم محتاج صحبة؛ الشيخ السعدي وهو بيتكلم على 'وَتَعَاوَنُوا عَلَى لبر وَالتَفْوَى وَلَا تَعَاوَنُوا عَلَى 


الثم وَالْعْدْوَانِ" ؛ بيقول إن التقوى هي اسم جامع لكل ما يتركه الناس» يعني البر اسم جامع لكل ما يحبه الله من المأمورات؛ والتقوى 
اسم جامع لما ينهى الله -سبحانه وتعالى - عنه» لأن كل الأشياء اللي الناس بتتقيهاء تتقيها يعني إيه؟ يعني يقول لك اتق الشوك يعني إيه؟ 
يكذره. 


فإن احنا محتاجين إعانة على التقوى» يعني أنا محتاج إعانة على إيه؟ على إن أنا أصلي صلاة طويلة» فمحتاج صحبة طيبة زيكم كده ومحتاج 
قارئ كويس ومحتاج مسجد طيب ومحتاج ناس مشاركة ومحتاج جو من الليل ومحتاج خلوة ومحتاج رمضان» تاج خمسين عامل عشان أعرف 
أنا أصلي أسمع الآيات اللي بتتقال بالليل دي» احنا كمان عشان نترك المعاصي وعشان نترك الفساد عشان نتغير عشان نترك أشياء كثيرة - 
عارف إن انتم كلكم أهل فضل يعني- يعني المباحات عشان نتقوى على التقوى محتاجين إعانة» محتاجين صحبة محتاجين بيئة» البيئة دي 
يذل لأجلهاء يعني اوعى تتخيل إن انت هتروح في أي حتة تلاقي بيئة لاء أنا بقول لك مش هتلاقي» ولف ومش هتلاقي» ده يُضحى 
لأجله» ولو ما كنش موضوع البيئة؛ اللي هي الصحبة الصالحة وأماكن الطاعة والأعمال الإيانية المستمرة يُضَّحَها لأجلها ما كنش أفضل 
عزائم عبر التاريخ طلبوهاء يعني أكبر ناس عبر التاريخ عندهم عزيمة كان الأنبياء» وأكبر عزائم عبر التاريخ في الأنبياء؛ الرسل» 3 عزائم 
عبر التاربخ من الرسل أولي العزم من الرسلء الخمسة طلبوا إعانةء إعانة بشرية» يعني احنا كل يوم نقول: "ياك تَعْبْدُ وَإِيَاكَ تَسْنَعِينُ". كل 
يوم بنقول يا رب نستعين بك» يا رب احنا محتاجين إعانة محتاجين مدد» يا رب مش هنعرف نصلي من غيرك» الى بهو ابت وز لاء 
كمان أنا حتاج صحبة؛ محتاج بيئة» وهذه لأجلها يُضّحىء وانك انت لما تيجي تختار في مستوى احتياجاتك ومستوى علاقاتك لازم تاخد 
ده. 
سيدنا إبراهيم يا جماعة, هو فيه زي سيدنا إبراهيم؟ سيدنا إبراهيم أمة» سيدنا إبراهيم صانع البيئات» يعني هو كان بيعمل بيئة عشان الناس 
إيه؟ تموي إليهاء اللي هو يؤذن في الناس عشان الناس تمشي وراه» عشان الناس تعمل ده» اللي هو ده صانع البيئات الإيمانية عبر التاريخ, 
سيدنا إبراهيم لما ربنا أمره إن هو يعمل عمل خطير اللي هو بناء بيئة الدين» ذهب إلى إجماعيل قال: وتعينني؟ قال له أنا محتاج إعانة, كلمة 
واضحة خالص» هو سيدنا إبراهيم يا جماعة أنا آسف يعني اللي حط السكينة على رقبة ابنه ده يحتاج إعانة في إيه؟ ما يموت وهو بيبني 
البيت وخلاص» والبيت مايتبناش وربنا ينزل الملايكة تساعده, ذهب إلى إسماعيل قال: إن الله أرادني أن ابني له ها هنا بيتاً» فهل تعينني على 
ذلك؟ قال له أنا محتاج إنك تعیني» تعيني؟ سيدنا موسى ها ربنا كلفه إنه يذهب إلى فرعون, تخيل كده هي عارف انت إيه؟ روح لفلان» فلان 
ده شخصية يعني إبه متجبر» سيدنا موسى قال له يا رب أنا خايف» أنا خايف إن أنا ما اتكلمش, خايف إن صدري يضيق ولا ينطق لساني» 
يا رب أنا هأبقى لوحدي مش هقدر» طب أعمل إيه؟ قال: "وَاجْعَل ل وَزِيرًا ة مَنْ أَهْلِي * هَارُونَ أخي * اَذ به ۾ أَزْرِي * وَأَشْرِكْهُ في هري" 
> قال له يا رب أنا عشان أكمل دين محتاج إعانة» محتاج صاحب» محتاج أخ» محتاج وزير» محتاج أزرء محتاج سترء سيدنا عيسى 
قال "مَنْ أَنصّارِي إل الله" ؛ هو سيدنا عيسى محتاج أنصار؟ سيدنا عيسى يا جماعة سمي المسيح لأنه مسح الأرض شرقاً وغرباً 
في الدعوة إلى الله سيدنا عيسى من أكبر العزائم عبر التاريخ ماسابش واحد ما كلموش, ومع ذلك سيدنا عيسى بيقول من أنصاري» سيدنا 
محمد -صلى الله عليه وسلم- اللي هو حقق جميع أنواع العبودية عبر الزمان» اللي هو لو في درجة في الجنة مش موجودة لحد خالص إلا 
واحد هيبقى هوء اللي هو يعني جاب أعلى الدرجات في كل حاجة, اللي هو حقق أعلى درجة من درجات مراد الله في كل الجالات» يعني 
في القوة في العبادة في المعاملة في الحلم في الصبر, كل المقامات النبي -صلى الله عليه وسلم- حقق أعلى الدرجات, لو فيه درجة في الجنة لا 
تنبغي إلا لواحد بس مش سيدنا إبراهيم» هيطلع البي -صلى الله عليه وسلم-», يقول جابر جلس النبي -صلى الله عليه وسلم- عشر 
سنين يقول للناس من ينصرن؟ من يحميني حتى أبلغ رسالة ربي؟ 

إن يا جماعة الإيمان يحتاج إلى صحبة؛ ولذلك الأنبياء كانوا ينتقون صحبة حتى يعلموغم أمر الدين» وكانوا يطلبون إعانة بحذاء فانت بلاش 
تتصرف بعيد عن السنن الكونية» اللي هو إيه؟ أنا ديني هاجيبه» ما تقلقش علي» احنا فيه كده مرحلتين بتلاقينا كلنا دابماً عندنا دين» واحنا 
في نص الجامعة» الشعب المصري كله تقريباً التحى» جاء له فترة كده الشعب المصري كله يقول لك إيه؟ أنا كنت والله متدين» سنة تانية 
كلية تالتة كلية» وبعد كده اتخرج» وبعد كده راح فين؟ مش عارف» راح الجيش واشتغل واتجوز» وبعد كده بقى بيشتغل في الرباء وبعد كده 
ضاع» بعد» تقول له تعالى انت يا جدع انت مش كنت معانا؟ انت يا جدع انت مش كنت بتصلي؟ انت يا جدع انت مش كنت معتكف في 
المسجد؟ فترة الاعتكاف وفترة إيه؟ نص الكليةء وبعد كده الحياة بتختلف» هو بيروح فين؟ هي المشكلة فين؟ والله فكروا كده» هي المشكلة 
كانت فين؟ يعني هنا المشكلة فين؟ في المعاصي؟ طب ماكانت المعاصي موجودة, بالعكس ده هو أكتر وقت فيه شهوة هو تخلص منها في 
ا لمعاصي» مش عارف اللي هو ما عندوش بيئة إيمان, إن هو ما فكرش في بيئة الإيمان بتاعته. إن هو ما واظبش على بيئة الإيمان بتاعته, إن 
هو ما اتعاملش إن الدين ده أمر ثابت عليه بيؤخذ قرارات» إن اتعامل إن الدين ده أنا دين متحرك في أي لحظة هو معايا هيحصل إيه يعني؟ 
أي بلد يا عم أقف أصلي» انت متخيل إن انت بسهولة دي؟ إنك انت أي بلد تقف تصلي؟ ده انت في وسط بلد فيها ناس وواحد قاعد 
يكلمك أهو وما بتصليش» هو احنا متغافلين عن طبيعة الإيمان ولا متغافلين على طبيعة النفس؟ إن يا جماعة لا هو الإشكال الحقيقي فيه 
إن احنا ما بنحافظش على بيئة الإيمان؛ وكلمة محافظة دي معناها قرارات هتضحي لأجلهاء النبي -عليه الصلاة والسلام- بيقول: "الرءُ 
على دين خليله فلينظز أحذكم من بالل" انت هتخالل مين؟ فيه فرق إن المرء ممكن يتأثر بأصحابه. كل الناس بتتأثر» مفيش حد 
مابيتأسرش, اللي بيحتك بأي حد بيتأثر» بيحتك بقطط, بتلاقي أخلاقه شوية كده وإيه؟ وقلب قطة كده. يعني تحس إن هو إيه؟ دي حقيقة 


البشر يأنس ويؤنس» يعني طبيعة البشر بيتأثر» مين بشر مابيتأثرش؟ 


النبي -عليه الصلاة والسلام- بيقول انت مش هتتأثر انت دينك هيتغير, "المرمُ على دين خليله فلينظز أحدكم من يالل" ده قرار» يعني 
قرار إنك انت هتصبر مع أهل الابمان. وعشان أنا بقولك قرار إنك تصبر مع أهل الإيمان ده مش كلمة مبهمة, أنا بقول لك أهل الإجان؛ 
الابمان يعني أعمال» ما تقوليش بقى أصل أنا حاسس ومشاعري وأصل أنا صراحة فلان مابرتاحلوش» بقول لك إيه سيبك من القصة دي 
خالص» حبيب قلبي الإيمان قول وعمل» فين أعمال الإبمان, فين صحبة الإيمان؟ فين مسجد الإبمان؟ فين تضحية الإيمان؟ فين إسقاط 
الكلام عليك؟ ما تزحلقش الكلام, لما الآيات بتتقال ما تزحلقش الكلام عايزين نسمع دايا عايزين نسمع الآية دي» الراجل كان بيقول 
لك عرضت القرآن على نفسي» أو عرضت نفسي على القرآن, هو أنا فين؟ هو أنا ظالم نفسي ولا مقتصد ولا سابق بالخيرات؟ ولا خلطوا 
عملاً صالحاً وآخر سيئاً؟ ولا من المنافقين ولا من الفجار ولا من المخبتين؟ هو أنا وضعي إيه في القرآن؟ يعني أنا توصيفي إيه؟ أنا "قَالَتِ 
الْأعْرابُ اما قل أ تُؤموا ولكن قُولُوا أَسْلَمَْا ولم يذل الْإِمَانُ في فُلُويكُم' > ولا أنا "إا الْمُؤْمِنُونَ الَذِينَ آمَنُوا بالل وَوَسُولِه 
نم ا يرتوا وَجَاهَدُوا بأَموَاهِْ وَأَنفْسِهِمْ في سيل اله »ونك هُمْ الصادِقُونَ" > هو أنا ده ولا ده؟ أنا من المتقين» ولا من اللي أنا 
مش عارف؟ اللي هو ديني أماني, أنا أتمنى كذاء أتمنى؟ هو الدين مش بالأماني, فنقطة إن احنا إعاننا يترتب عليه قرارات دي مسألة مهمة, 
مسألة إنك تضحي لأجل ده الحديث اللي أنا بقول لكم إيه؟ فيأقٍ قوم يبسوفم., يعني يزينون هم الرفاهية» يعني يقول له: لاء سافرء انت ما 
تعرفش الخالة فيها إيه؟ لاء محتاج إنك انت تشوف أكترء في رواية بيقول لك إن هو إيه؟ يصف فم الرخاء, فالنبي -عليه الصلاة والسلام- 
بيقول: "والمدينة خيرٌ لهم لو كانوا يعلمون". أنا عايز أقول لك إن الناس كانت في وقتها بتصلي على الحصى مش على الموكيت ده الناس 

كانت بتصلي على الحصى» ومع ذلك النبي -عليه الصلاة والسلام- بيقول خير له يعني خير له هذا الدين خيرٌ له من إيه؟ من الحياة اللي 
فيها كثير من الرفاهية ومفيش فيها دين. 

طب نعمل الاتنين؛ أنعم وأكرم» حضرتك فين بقى إن شاء الله؟ الجنة بقى» اللي هي كله مع بعضء فين ده؟ احنا داياً عندنا يعني غالبنا 
بيحب الفهلوة, يا جماعة والله ما هتمشي بالتلييس» والله ما هتتليسء هتلاقيها واقفة في مفترق طرق» انت وجهتك دين» انت "وَأَقِيمُوا 
وُجُوهَكُمْ عند کل منج" انت "أَسْلَمَ وَجْهَهُ لله وَهُوَ مسن" > انت وجهتك» أولويتك, أولوية وجهك الذي عليها 
ترتيب أولوياتك هو دينك؟ ولا أولوية وجهك هو الدين حاجة حلوة في زحمة الحياة؟ هو حاجة من الحاجات اللي موجودة في الحياة» القرار 
اللي احنا بناخده في حياتنا ده انت بتدفع تمنه سنين» أنا بقول لكم يا جماعة أربع قرارات ما تخدهومش بعيد عن الدين» أربع قرارات كل ما 
تيجي تفكر فيهم افتكرنٍ كده وأنا بأقول لك اوعى» أهو بص احفظ اوعى أهو الأربع قرارات أهم؛ هتتجوز مين؟ وهتسكن فين؟ وهتشتغل 
إيه؟ وهتصاحب مين؟ أربع حاجات في حياتك خلطتك؛ خلطتك الخاصة اللي هي زواجك» انت مش متخيل انت هتعان قد إيه لو انت 
كنت نفسك تبقى بتاع دين وخدت قرار غلط في ده» مش متخيل هتعان قد إيه والله. أنا عايز أقول لك إنك ممكن تعاني لحد ما توصل 
جهنم» إنك انت أصل أنا مستوايا الديني مش قوي كده» يا حبيب قلبي اللي بيحافظ على دينه بيحاول إنه يتقوى, بيحاول إنه يطلع» 
بيحاول إنه يفكر ياخد خطوة للأمام. 


أنا بقول لكم إن سيدنا محمد وسيدنا إبراهيم لما جم يسكنوا سكنوا على الدين, لما جم يتجوزوا اتجوزوا على دين» وأمروا الصحابة إن هم 
يتجوزوا على؟ على دين. لما جه يصاحب قال للصحابة صاحب دين» خلي خليلك دين. انت هتصاحب واحد يقول لك أصله بيعمل 
عمل خيري. حبيبي ده بيسب الدین» لا بس واد جدع» جدع إيه يا جدع؟ بقول لك بيسب الدین» بقول لك ما بيصليش تقول لي لا لا ده 
بطل» ده بص بيحمل العربية كلها وشوف بيدي الفقراء قد إيه, بقول لك بيسب الدين» بقول لك ما بيصليشء بقول لك لا يعرف لربه 
حق هيعرف إنك انت حق» لا يعرف لمن أحسن إلى الجميع حق» هيعرف ليك انت حق؟ واحد مش عارف الهدى من الضلال هيعرف انت 
طريقك فين؟ قراراتك اللي انت بتاخدها لازم تتم فيها بإيه؟ بإعانك» إبمانك يعني بيئة إعان» إعانك يعني صحبة إيعان» إيمانك يعني أعمال 
إعان» إيمانك يعني استمرار على الإيمان, سيبك من إيمانك إن هو يبقى إيه؟ أنا باجي في العشر الأواخر وبعتكف» والله حاجة ظريفة وخطوة 
جميلة ورائعة, وكلنا نحتاج إليهاء لكن في الآخر خالص انت هتطلع من الاعتكاف ده» المنحنى هيزيد ولا هيقل؟ كل الناس هيقل؛ ده 
طبيعي "لكلّ عمل شِرَّة ولكلٌ شِرَّةٍ فترة"*, هيحصل فيه فتور, لکن بعد ما يقل بقى يطلع تان ولا مش هيجي؟ وبلاش بلاش نتعامل على 
مسألة إن أنا مش هتغير» هو الحقيقة كده» أنا بقول لكم النبي -عليه الصلاة والسلام- عنده أمل إن عمه يتغير وهو عنده نفس واحدء 
فانت لو عندك نفس واحد اتغيرء اللي هو أبو طالب على فراش الموت عنده تمانين سنة قضاهم كلهم بيعبد فيها أصنام ولسه له وقت قليل 
جداً البي -عليه الصلاة والسلام- بيقول كلمة اشفع لك با عند الله. عنده أمل إنه يتغيرء فانت ما تقوليش أنا مفيش أمل أنا خلاص 
كبرت» والحياة ارستقت وكل حاجة بقت تمام؟ غير» عندك مساحة إنك تغير» عندم مساحة إنك تشوف الصح فين وتعمله, انت اللي مش 
ملتحق ببيئة إمان أنا بأقولك أهه ابحث عن صحبة إعان» دينك مش هيكمل من غير إعان» الأنبياء والمرسلين والعباد والصالحين كلهم يحتاج 


إلى صحبة إعان. 


3 صححه الألباني 

لله -سبحانه وتعالى- يقول: "يا أَيّهَا الَّذِينَ آمَنُوا انَهُوا الله وَكُونُوا مَعَ الصادِقِينَ" » الله -سبحانه وتعالى - يقول: "وَاصْبِرْ نَفْسَكَ 
مَعَ الّذِينَ يَدْعُونَ ركم بالْعَدَاةٍ وَالْعشِيّ يُرِيدُونَ وَجْهَه" الكهف:8 5 الله -سبحانه وتعالى- ها نزلت الحزمة والناس اتقتلت وسبعين بيت 
اتيتموا ربنا بيقول: "فما رَحْمَةِ من الله لدت ْوَلَو كنت فط عَلِيظ اقب لَانفَضُُوا من حَوْلِكَ. فَاعْفُ عَنْهُمْ وَاسْتَغْفِر لم وَضَاويْهُمْ في 
الأمْر" ؛ بيقول له ماتفضهومش» خليكم مجتمعين على الطاعة. 

الصحابة لما فتحوا الأمصار النبي -عليه الصلاة والسلام- قال: "والمدينة خيرٌ هم لو كانوا يعلمون", قال لهم خليكم قاعدين في بيئة 
الإبهان, منها تنطلق الجموع لإقامة الدين في كل أنحاء العالم. فبلاش تضحوا بدينكم, بلاش تخاطر بدينك» بلاش تتعامل على إن الدين إيه؟ 
هاجيبه في أي لحظة. دينك ده اللي هو الدرس اللي بتحضره ده بالدسبة لك يبقى مهم. دينك ده اللي هو انت بتروح تحفظ قرآن ده يبقى 
بالدسبة لك مهم. أغير عليه شغلانتي؟ آه. غير عليه شغلانتك. أغير عليه اختياراق في العمل؟ آ5, غير علي اختياراتك في العمل. أغير عليه 
صّخيتي؟ آه. قول له يا عم هو ده أنا بعمل ده» يقول لك طب بس تعالى معاناء لا مش هاجي معاك, تعال انت معاياء بلاش تضغطوا في 
ضغط لأن المجتمع اللي احنا بنعيش فيه غالبنا يعني مش مُعَظَّم فيه الدين قوي, بس مُعَظَّم فيه حاجات إيه؟ تانية» فهو بيعظم أشياء وبيحقر 
أشياءء خليك انت بقى إيمانك عظيم؛ خلي حياتك مع ربك عظيمة؛ خلي حياة قلبك عظيمة» خلي علاقتك بربنا عظيمة؛ خلي إيمانك له 
أهمية عندك, أسلم وجهك لله. 


الدين يا جماعة أنا آسف يعني لم يعد يتحمل إن يبقى فيه ناس بتتكلمه فقط, يعني الفتن كثيرة والبلاءات شديدة, الفتن يا جماعة شديدة 
كتيرة» فأنا بقول لكم الثبات صعبء والبلاء شديد, فتمسكوا بسنن الله -سبحانه وتعالى - جعلها لناء تمسكوا ببيئة الإيمان» احرصوا على 
بيئة الإيمان. حافظوا على بيئة الإيمان. بلاش قراراتكم تبقى بعيدة عن الإيمان؛ بلاش تاخد قرار أنا آسف يعني هو في غاية الوضوح إن انت 
لو بس مشيت في الطريق ده آخره عمرك ما هتبقى بتاع دين» وانت مصمم إن انت هتبقى بتاع دين, أنا مش فاهم هتبقى بتاع دين إزاي 
والقرار ده مش هيمشي كده أصلاً اعرفوا إن الإيمان يزيد وينقص, والإيمان يحتاج إيه تحقيق إلى بذل حت يتحقق أركانه» يعني احنا عشان 
نعرف شعب الإيمان ونحققها ده محتاج مننا مجهود» وخصوصاً إن الموضوع مش متاح أويء يعني مش انت بتمشي في الشارع تلاقي واحد 
بيكلمكء وبتنزل المدرسة تلاقي واحد بيكلمك» وتنزل الجامعة تلاقي واحد بيكلمك لا لا خالص» انت في زمن انت بتدور على دينك يعني 
بميكروسكوب بتبحث عنه» فخلوا الدين عندكم غالي» خلوا قراراتكم الحياتية مبنية على الدين. 


اختم بحديث النبي -عليه الصلاة والسلام-. "والمدينة خي لهم" يعني إيه المدينة؟ يعني بيئة الإيمان» يعني إيه المدينة؟ يعني بيئة الإيمان» مع 
إن المدينة لم تكن أكثر رخاءً من اليمن والشام والعراق لكنه -عليه الصلاة والسلام- بيحض أصحابه على أن بمكثوا في المدينة لأا دين 
المدينة أعلى من دين الإيه؟ الأماكن الأخرى. ده معناه إن الناس ما تسافرش, يا جماعة طول عمر الناس بتسافرء وهيفضل طول عمر الناس 
تسافر, لكن هو السؤال انت مسافر بدينك ولا متخلي عن دينك؟ يعني ما نتجوزش؟ اتجوزء لكن هتجوز بدينك ولا متخلى عن دينك؟ 
يعني ما نصاحبش؟ يا ابني أنا بكلمك على صديقكء على خليلكء معارفك؛ أتعرف على البلد كلهاء في الآخر خالص» مين بطانتك؟ مين 
صحبتك؟ مين خليلك؟ مين صديقك اللي يشفع لك؟ كما قال ابن عباس "فما لَنا من شافعينَ ولا صَّدِيق يم" > قال: 
أن الصديق أقرب من الأب والأم والأبناء لأنمم احتاجوا إلى شفاعة الصديق» مين صديقك؟ مين اللي بيصدقك في مودته وتصدقه في 
مودتك؟ مين؟ دول لازم يتبنوا على الإبمان, أربع حاجات أهم» إيه؟ الزوجة؛ السكن» الصاحب» العمل» ماتروحش تشتغل في مكان يضيع 
لك دينك» ماتتجوزش واحدة تضيع لك دينك ماتشتغلش في شغلانة تضيع لك دينك ماتصاحبش حد يضيع لك دينك» دول أكتر 


حاجات يضيعوا الدين. جزاكم الله خيرا 





"والمدينة خير لهم (بيئة الإيمان الأصيلة)" من سلسلة "قيم تربوية" 





